ปรีดี ดาวฉาย

ปรีดี ดาวฉาย  (เกิด 9 กันยายน พ.ศ. 2501) เป็นนักกฎหมายและนักการเมืองชาวไทย ปัจจุบันดำรงตำแหน่งประธาน​กรรมการสรรหาและพิจารณา​ค่าตอบแทน บริษัท กรุงเทพดุสิตเวชการ จำกัด (มหาชน) และประธานกรรมการและประธานกรรมการอิสระ บริษัท พีทีที โกลบอล เคมิคอล จำกัด (มหาชน) อดีตรัฐมนตรีว่าการกระทรวงการคลัง และอดีตกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในรัฐบาลพลเอก ประยุทธ์ จันทร์โอชา อดีตกรรมการผู้จัดการใหญ่ธนาคารกสิกรไทยกรรมการผู้จัดการใหญ่ธนาคารกสิกรไทย อดีตประธานกรรมการสมาคมธนาคารไทย ระหว่างปี พ.ศ. 2559 ถึง พ.ศ. 2563ตั้ง'ปรีดี ดาวฉาย'นั่งเก้าอี้ประธานสมาคมธนาคารไทย“ปรีดี ดาวฉาย”ลาออกจากกสิกรไทย-ประธานสมาคมธ.ไทย

 การศึกษา 
ปรีดีสำเร็จการศึกษาปริญญานิติศาสตรบัณฑิต (เกียรตินิยมอันดับ 2) จากคณะนิติศาสตร์ มหาวิทยาลัยธรรมศาสตร์ เนติบัณฑิตไทยจากสำนักอบรมศึกษากฎหมายแห่งเนติบัณฑิตยสภา (สมัยที่ 33) ปริญญานิติศาสตรมหาบัณฑิต (LL.M.) จากมหาวิทยาลัยอิลลินอยส์ เออร์แบนา-แชมเปญจน์ สหรัฐ และได้รับปริญญาศิลปศาสตรดุษฎีบัณฑิตกิตติมศักดิ์จากมหาวิทยาลัยเซาธ์อีสท์บางกอก

 หลักสูตรการฝึกอบรมระดับสูง 
 สถาบันต่างประเทศ 
 หลักสูตร Advanced Management Program (AMP) จาก Harvard Business School สหรัฐ
 หลักสูตร Breakthrough Program for Senior Executives จาก IMD Business School ประเทศสวิตเซอร์แลนด์
 หลักสูตร Influence and Negotiation Strategies Program จาก Stanford Graduate School of Business สหรัฐ
 หลักสูตร Making Innovation Happen Programme จาก London Business School สหราชอาณาจักร
 หลักสูตร Executive Program จาก Singularity University รัฐแคลิฟอร์เนีย สหรัฐ
 หลักสูตร Executive Program on Risk Management จาก The Institute of International Finance (IIF) สหราชอาณาจักร

 สถาบันภายในประเทศ 
 หลักสูตรการป้องกันราชอาณาจักรภาครัฐร่วมเอกชน (ปรอ.) รุ่นที่ 24 วิทยาลัยป้องกันราชอาณาจักร
 หลักสูตรผู้บริหารระดับสูง (วตท.) รุ่นที่ 20 สถาบันวิทยาการตลาดทุน
 หลักสูตรผู้บริหารระดับสูงด้านวิทยาการพลังงาน (วพน.) รุ่นที่ 8 สถาบันวิทยาการพลังงาน

 การทำงาน 
ปรีดีเริ่มต้นการทำงานในปี พ.ศ. 2525 ที่สำนักกฎหมาย ธนาคารกสิกรไทย และเติบโตในสายงานธนาคารจนได้รับแต่งตั้งเป็นกรรมการผู้จัดการธนาคารกสิกรไทย ในปี พ.ศ. 2556 ควบคู่กับการดำรงตำแหน่งประธานกรรมการในบริษัทเครือข่ายของธนาคารกสิกรไทยหลายแห่ง เช่น บริษัท ลีสซิ่งกสิกรไทย จำกัด บริษัทหลักทรัพย์ กสิกรไทย จำกัด (มหาชน) และบริษัท แฟคเตอรี แอนด์ อีควิปเมนท์ กสิกรไทย จำกัดคณะกรรมการบริษัท

ในระดับชาติ ปรีดีมีบทบาททั้งในภาคเอกชนและภาครัฐ โดยดำรงตำแหน่งประธานสมาคมธนาคารไทย (พ.ศ. 2559–2563) และยังได้รับแต่งตั้งให้ดำรงตำแหน่งในคณะกรรมการระดับชาติหลายชุดในช่วงรัฐบาลพลเอก ประยุทธ์ จันทร์โอชา อาทิ สมาชิกสภานิติบัญญัติแห่งชาติ (พ.ศ. 2559–2562) กรรมการในคณะกรรมการยุทธศาสตร์ชาติ กรรมการคณะกรรมการส่งเสริมการลงทุน (บีโอไอ)รายชื่อคณะกรรมการส่งเสริมการลงทุน กรรมการในคณะกรรมการนโยบายเขตพัฒนาเศรษฐกิจพิเศษ และกรรมการคณะกรรมการนโยบายเขตพัฒนาพิเศษภาคตะวันออก (กพอ.) นอกจากนี้ ยังทำหน้าที่เป็นกรรมการที่ปรึกษาด้านธุรกิจภาคเอกชนในศูนย์บริหารสถานการณ์โควิด-19 อีกด้วย

 บทบาททางการเมือง 
ในเดือนสิงหาคม พ.ศ. 2563 ปรีดีได้รับการโปรดเกล้าฯ แต่งตั้งให้ดำรงตำแหน่งรัฐมนตรีว่าการกระทรวงการคลัง อย่างไรก็ตาม เขาอยู่ในตำแหน่งได้เพียง 27 วัน และได้ยื่นหนังสือลาออกเมื่อวันที่ 1 กันยายน พ.ศ. 2563ราชกิจจาฯ ประกาศ "ปรีดี ดาวฉาย" รมว.คลัง ลาออก โดยให้เหตุผลส่วนตัวด้านสุขภาพจากอาการเส้นเลือดสมองตีบกำเริบ ขณะที่สื่อมวลชนหลายแขนงวิเคราะห์ว่าสาเหตุที่แท้จริงอาจมาจากแรงกดดันทางการเมืองภายในรัฐบาล

 การทำงานในปัจจุบัน 
ภายหลังสิ้นสุดบทบาททางการเมือง ปรีดีกลับเข้าสู่การบริหารธุรกิจภาคเอกชน โดยเคยดำรงตำแหน่งประธานกรรมการบริหารและประธานเจ้าหน้าที่บริหารกลุ่มบริษัทเดอะมอลล์ กรุ๊ป (พ.ศ. 2564–2565) ปัจจุบัน เขาทำหน้าที่เป็นประธานกรรมการและกรรมการในบริษัทจดทะเบียนชั้นนำของประเทศ ได้แก่ ประธานกรรมการบริษัท พีทีที โกลบอล เคมิคอล จำกัด (มหาชน) ประธานกรรมการและกรรมการอิสระ บริษัท กัลฟ์ ดีเวลลอปเมนท์ จำกัด (มหาชน) กรรมการอิสระของ ธนาคารกรุงเทพ จำกัด (มหาชน) บริษัท แอดวานซ์ อินโฟร์ เซอร์วิส จำกัด (มหาชน) และ บริษัท กรุงเทพดุสิตเวชการ จำกัด (มหาชน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๕, ๔ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐, เล่ม ๑๓๔ ตอนที่ ๔๗ ข หน้า ๒๒๕, ๒๘ กันยายน ๒๕๖๐

 อ้างอิง 

 แหล่งข้อมูลอื่น 
ฐานข้อมูล
ฐานข้อมูล
ประวัติส่วนตัว 
ประวัติส่วนตัว

หมวดหมู่:นักธุรกิจชาวไทย
หมวดหมู่:นักการธนาคารชาวไทย
หมวดหมู่:รัฐมนตรีว่าการกระทรวงการคลังไทย
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:นักการเมืองไทย